สอบถามครับ. เนื่องจากมีตุ้มขาวๆๆ รอบๆๆ หนังหุ้มปลายอวัยเพศครับ. (ตามภาำ) 
สวัสดีค่ะ ตุ่มขาวๆ รอบๆ หนังหุ้มปลายอวัยวะเพศชาย (ไม่เห็นภาพตามที่ส่ง link แนบเนื่องจากที่อยู่ไม่ถูกต้อง) อาจเกิดจาก- การแพ้หรือระคายเคืองต่อสารเคมีต่างๆ เช่น แป้ง น้ำหอม ถุงยางอนามัย เป็นต้น มักมีอาการคัน หรือเจ็บ แสบร่วม- โรคติดต่อทางเพศสัมพันธ์ต่างๆ เช่น เริม ซึ่งจะเป็นตุ้มน้ำใสในระยะแรก ต่อมาตุ่มจะแตกออกและกลายเป็นแผล มีอาการเจ็บปวด แสบร้อนร่วม หรือนอกจากนี้ อาจเป็นซิฟิลิส แผลริมอ่อน เป็นต้น แต่ตุ่มจะเป็นตุมแดงๆ ไม่ใส หลังจากนั้น ก็จะหลายเป็นแผลตามมา หากเป็นซิฟิลิส แผลจะไม่มีอาการเจ็บปวด- เป็นหูดหงอนไก่ เป็นโรคติดต่อทางเพศสัมพันธ์เช่นกัน แต่ตุ่มจะมีสีออกชมพูหรือเนื้อ ผิวจะขรุขระ นิ่ม ไม่แข็ง- เป็น fordyce spot คือต่อมไขมัน ไม่จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา- เป็น pearly penile papules หรือโรคผื่นนูนพีพีพี ได้ ซึ่งก็ไม่จัดเป็นโรค ไม่ได้เกิดจากการติดเชื้อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต ไม่เจ็บ ไม่คัน- เป็นเนื้องอกชนิดต่างๆ บริเวณอวัยวะเพศ แต่พบได้น้อยหากตุ่มไม่หายไปและเพิ่มจำนวนมากขึ้น หรือมีอาการเจ็บ ปวด แสบ หรือกลายเป็นแผล ก็ควรไปพบแพทย์เพื่อตรวจวินิจฉัยค่ะ ในเบื้องต้น ควรงดการทาแป้งหรืออื่นๆ ใกล้อวัยวะเพศ ล้างอวัยวะเพศให้สะอาดด้วยสบู่ที่อ่อนโยน และงดการมีเพศสัมพันธ์ไปก่อนชั่วคราวค่ะ